สังคมข่าวหุ้น
ปีนี้ถือว่าเป็นปีทองของหุ้นไทยในรอบหลายปี ดัชนีตลาดหลักทรัพย์ฯทำสถิติทะลุ 1,700 จุด  บางสำนักก็บอกว่าปีหน้าจะได้เห็น 1,800–1,900 จุด ถ้าพล.อ.ประยุทธ์ หรือที่ชาวบ้านเขาเรียกว่า “บิ๊กตู่” จัดเลือกตั้งตามสัญญา  เศรษฐกิจไทยก็จะเดินหน้าต่อ  โครงการขนาดใหญ่รถไฟความเร็วสูง  แจ้งเกิด นักลงทุนก็กล้าที่จะลงทุน  แบบนี้ 2,000 จุดก็ได้เห็น  ส่วนปลายสัปดาห์นี้ คาดว่านักลงทุนเริ่มชะลอการซื้อขายลง โดยเฉพาะกลุ่มนักลงทุนต่างประเทศ และนักลงทุนไทยที่จะไปเที่ยวส่งท้ายปีเก่า เจอกันใหม่ปีหน้า รับโบนัสกันเยอะๆ นะ
27 ธ.ค. 2560

สังคมข่าวหุ้น : เกียรติก้อง ว่องไวยากร
ตลาดหุ้นไทยส่งท้ายปีเก่า
ปีนี้ถือว่าเป็นปีทองของหุ้นไทยในรอบหลายปี ดัชนีตลาดหลักทรัพย์ฯทำสถิติทะลุ 1,700 จุด  บางสำนักก็บอกว่าปีหน้าจะได้เห็น 1,800–1,900 จุด ถ้าพล.อ.ประยุทธ์ หรือที่ชาวบ้านเขาเรียกว่า “บิ๊กตู่” จัดเลือกตั้งตามสัญญา  เศรษฐกิจไทยก็จะเดินหน้าต่อ  โครงการขนาดใหญ่รถไฟความเร็วสูง  แจ้งเกิด นักลงทุนก็กล้าที่จะลงทุน  แบบนี้ 2,000 จุดก็ได้เห็น  ส่วนปลายสัปดาห์นี้ คาดว่านักลงทุนเริ่มชะลอการซื้อขายลง โดยเฉพาะกลุ่มนักลงทุนต่างประเทศ และนักลงทุนไทยที่จะไปเที่ยวส่งท้ายปีเก่า เจอกันใหม่ปีหน้า รับโบนัสกันเยอะๆ นะ
เริ่มต้นปีใหม่ หุ้นกลุ่มท่องเที่ยว โรงแรม น่าสนใจ หลังจากครม.เห็นชอบมาตรการส่งเสริมท่องเที่ยวเมืองรองวานนี้   เฮียอภิศักดิ์ ตันติวรวงศ์ ขุนคลังมอบให้เป็นของขวัญปีใหม่ เริ่มนับตั้งแต่วันที่ 1 ม.ค.ปีหน้านี้ ไปจนถึงสิ้นปี 61  ระยะเวลากว่า 1 ปี ใครไปเที่ยวเมืองรอง 55 จังหวัด เช่น นครศรีธรรมราช อุดรธานี  เชียงราย ลพบุรี พิษณุโลก สุพรรณบุรี อุบลราชธานี นครนายก นำใบเสร็จมาหักลดหย่อนได้ทันที ไม่เกิน 1.5 หมื่นบาท งานนี้เป็นการกระตุ้นการท่องเที่ยวจากภายในประเทศ ไม่ต้องพึ่งทัวร์จีน หุ้นเด็ดที่น่าสอย   ERW CENTEL  ของตระกูลจิราธิวัฒน์  MINT  และ FN รับไปเต็มๆ
ACAP  ของสุกัญญา สุขเจริญไกรศรี ประธานเจ้าหน้าที่บริหาร บริษัท เอเชีย แคปปิตอล กรุ๊ป เด้งแรงส่งท้ายปี  ทั้งวอลุ่มและราคาเข้าพร้อมกัน สัญญาณเทคนิคเยี่ยม แต่ก็ไม่ใช่จะมีแค่นี้ ผลประกอบการก็ได้ด้วย ปีหน้าเจอกันอาจได้เห็นกลับไปยืนแถว 19 บาทอีกครั้ง
หุ้นน้องใหม่ไฟแรง DDD แรงเกินคาดแม้ราคาไอพีโอจะสูง แต่ก็สามารถเด้งไปเกือบ 100% ในช่วงเปิดตลาดฯ จากราคาไอพีโอแค่ 53 บาท ของเขาดี สราวุฒิ พรพัฒนารักษ์ ประธานเจ้าหน้าที่บริหาร บมจ.ดู เดย์ ดรีม มั่นใจว่าปีหน้ากำไรเติบโตไม่ต่ำกว่า 20% หลังเตรียมเปิดตัวสินค้าใหม่ 8 ผลิตภัณฑ์ จากปัจจุบันที่มีสินค้าอยู่ทั้งหมด 31 ผลิตภัณฑ์ ภายใต้กลุ่ม “SNAILWHITE” เสริมความงาม อย่างที่โบราณว่าไว้ ไก่งามเพราะขน คนงามเพราะแต่ง แบบนี้จะไม่รวยได้อย่างไร
ผยง ศรีวณิช กรรมการผู้จัดการใหญ่ ธนาคารกรุงไทย ช่วงนี้ออกงานบ่อย หลังจากที่เจอมรสุมหนัก กรณีหนี้เสียของ EARTH ผ่านไป ทำให้พนักงานเริ่มกังวลว่าปีนี้โบนัสจะเหลือเท่าไหร่ จากที่ต้องนำไปตั้งสำรองหนี้เสียก้อนนี้ ส่วนเจ้าของเอิร์ธก็หาตัวไม่เจอ แม้เจ้าหนี้จะถามหา แผนฟื้นฟูกิจการจะสำเร็จหรือเปล่า จะเหลืออะไรให้ยึดไหม หลักประกันดูเลื่อนลอย ปีนี้คงจะจบแบบเศร้าๆ แต่ปีใหม่คงต้องมาติดตามดูว่าผู้บริหารคนไหนต้องรับผิดชอบ ที่บอกมาตอนแรกว่าไม่เกี่ยวก็อาจไม่จริงเสมอไป เพราะเรื่องนี้มันยาว
ยู ซิตี้ ของเฮียคีรี  กาญจนพาสน์ เริ่มเห็นแสงสว่างปลายอุโมงค์ ปีหน้าคงจะได้เริ่มลุยก่อสร้างโครงการโรงแรมหรูริมเจ้าพระยา บริเวณโรงภาษีร้อยชักสาม ที่คาดว่าจะเป็นสถานที่โชว์ผลงานของกลุ่มนี้ แม้ดูแล้ว่าจะได้แต่กล่อง แต่ในแง่ของภาพลักษณ์องค์กรได้มากโขอยู่ ดีกว่าไปจ้างบริษัทที่ทำการโฆษณา วิสัยทัศน์อันยาวไกลของเฮียคีรี เยี่ยมจริงๆ
TTCL รองานใหญ่ปีหน้า  กอบชัย ธนสุกาญจน์ รองประธานเจ้าหน้าที่บริหารและผู้บริหารสายงานการเงินและบัญชี บริษัท ทีทีซีแอล การันตีว่าปี 2561 จะดีกว่าปีนี้แน่นอน งานใหญ่ที่เมียนมา 2.8  พันล้านดอลลาร์ โรงไฟฟ้าถ่านหิน น่าจะเห็นภาพชัดเจน ด้วยกำลังผลิตสูงถึง 1.2 พันเมกะวัตต์  ราคาหุ้นตอนนี้ยังไม่ได้รวมข่าวดีเรื่องนี้ ดังนั้นจึงถือว่ายังถูก ซื้อเก็บไว้ลุ้นได้ข้ามปีเลยคณะกรรมการบมจ.ทิสโก้ไฟแนนเชียลกรุ๊ป (TISCO) มีมติแต่งตั้งผู้บริหารระดับสูงของ บลจ.ทิสโก้ ได้แก่ นางสาวภาวิณี องค์วาสิฏฐ์ ดำรงตำแหน่งประธานเจ้าหน้าที่บริหาร  และ นายธีรนาถ รุจิเมธาภาส ดำรงตำแหน่งกรรมการอำนวยการ  มีผลตั้งแต่วันที่ 1 มกราคม 2561